གསུང་ཐོར་བུ་ལས་བསླབ་བྱ་དང་བློ་སྦྱོང་ཞལ་གདམས་སོགས་ཀྱི་སྐོར།
གཉིས་རྣམས་ཀྱི་མཆོག །སངས་རྒྱས་བཅོམ་ལྡན་འདས་རྣམས་ལ་སྐྱབས་སུ་འཆིའོ། །ཕྱོགས་
བཅུ་ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་བདག་ལ་དགོངས་
སུ་གསོལ། བདག་མིང་འདི་ཞེས་བགྱི་བ། དུས་འདི་ནས་བཟུང་ནས། ཇི་སྲིད་བྱང་ཆུབ་སྙིང་
པོ་ལ་མཆིས་ཀྱི་བར་དུ། ཆོས་རྣམས་ཀྱི་མཆོག་ཞི་བ་འདོད་ཆགས་དང་བྲལ་བའི་ཆོས་རྣམས་
ལ་སྐྱབས་སུ་མཆིའོ། །ཕྱོགས་བཅུ་ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ་
ཐམས་ཅད་ བདག་ལ་དགོངས་ སུ་གསོལ། བདག་མིང་འདི་ཞེས་བགྱི་བ། དུས་འདི་ནས་
བཟུང་ནས། ཇི་སྲིད་བྱང་ཆུབ་སྙིང་པོ་ལ་མཆིས་ཀྱི་བར་དུ་ཚོགས་རྣམས་ཀྱི་མཆོག་འཕགས་པ་
ཕྱིར་མི་ལྡོག་པའི་བྱང་ཆུབ་སེམས་དཔའི་དགེ་འདུན་རྣམས་ལ་སྐྱབས་སུ་མཆིའོ། །ཞེས་ལན་
གསུམ་བརྗོད་དོ། །དེ་ནས། བཅོམ་ལྡན་འདས་ཤཱཀྱ་ཐུབ་པ་ལ་སོགས་པ་ཕྱོགས་བཅུའི་སངས་
རྒྱས་དང་བྱང་ཆུབ་སེམས་དཔའ་ཐམས་ཅད་ཡིད་ཀྱིས་གསལ་པོར་དམིགས་ཏེ། ཡན་ལག་
བདུན་པ་བྱས་ནས་སེམས་ཅན་ཐམས་ཅད་ལ་སྙིང་རྗེ་ཆེན་པོ་བསྐྱེད་དེ། འདི་རྣམས་སྡུག་
བསྔལ་ལས་བསྒྲལ་བའི་ཕྱིར། བདག་གིས་སངས་རྒྱས་ཐོབ་པར་བྱའོ་སྙམ་པའི་འདུན་པ་རྩེ་
གཅིག་པ་དང་ལྡན་པས་ཙོག་པུར་འདུག་སྟེ་ཐལ་མོ་སྦྱར་ནས། ཕྱོགས་བཅུ་ན་བཞུགས་པའི་
སངས་རྒྱས་དང་བྱང་ཆུབ་སེམས་དཔའ་ཐམས་ཅད་བདག་ལ་དགོངས་སུ་གསོལ།
བདག་
མིང་འདི་ཞེས་བགྱི་བས་སྐྱེ་བ་འདི་དང་སྐྱེ་བ་གཞན་དག་ཏུ། སྦྱིན་པའི་རང་བཞིན་དང༌། ཚུལ་
བསྩལ༌བ༌དང༌། བགྱིས་པ་ལ་རྗེས་སུ་ཡི་རང་བའི་དགེ་བའི་རྩ་བ་དེས། ཇི་ལྟར་སྔོན་གྱི་དེ་
བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་རྣམས་དང་། ས་ཆེན་
པོ་ལ་རབ་ཏུ་ཞུགས་པའི་བྱང་ཆུབ་སེམས་དཔའ་ཆེན་པོ་རྣམས་ཀྱིས་བླ་ན་མེད་པ་ཡང་དག་
པར་རྫོགས་པའི་བྱང་ཆུབ་ཏུ་ཐུགས་བསྐྱེད་པར་མཛད་པ་དེ་བཞིན་དུ། བདག་མིང་འདི་ཞེས་
ཁྲིམས་ཀྱི་རང་བཞིན་དང༌།སྒོམ་པའི་རང་བཞིན་གྱི་དགེ་བའི་རྩ་བ་ཅི་བགྱིས་པ་དང་བགྱིད་ཏུ་
-189-

བརྩེ་ཆེན་འོད་སྣང་ལས། རྒྱལ་སྲས་ཐོགས་མེད་ཀྱི་གསུང་འབུམ། ༼ཁ
བགྱི་བས་ཀྱང་དུས་འདི་ནས་བཟུང་ནས། ཇི་སྲིད་བྱང་ཆུབ་སྙིང་པོ་ལ་མཆིས་ཀྱི་བར་དུ། བླ་ན་
མེད་པ་ཡང་དག་པར་རྫོགས་པའི་བྱང་ཆུབ་ཆེན་པོར་སེམས་བསྐྱེད་པར་བགྱིའོ།
།སེམས་ཅན་
སེམས་
མ་བསྒྲལ་བ་རྣམས་བསྒྲལ་བར་བགྱིའོ། །མ་གྲོལ་བ་རྣམས་འགྲོལ་བར་བགྱིའོ། །དབུགས་མ་
ཕྱིན་པ་རྣམས་དབུགས་དབྱུང་བར་བགྱིའོ། །ཡོངས་སུ་མྱ་ངན་ལས་མ་འདས་པ་རྣམས་ཡོངས་
སུ་མྱ་ངན་ལས་འདའ་བར་བགྱིའོ། །ཞེས་ལན་གསུམ་བརྗོད་དེ། སྨོན་པའི་སེམས་ངེས་པར་
བསྐྱེད་པའི་སོར་ཆུད་དོ་སྙམ་པའི་དགའ་བ་བསྒོམ་ལ་གཏང་རག་མཆོད་པ་དབུལ་ལོ། །ཉིན་
མཚན་དུས་དྲུག་ཏུ་གཞན་དོན་དུ་སངས་རྒྱས་ཐོབ་པར་འདོད་པའི་བློ་བསྐྱེད་པ་དང༌།
ཅན་བློས་མི་འདོར་བ་དང༌། ཚོགས་གཉིས་ཅི་ནུས་བསགས་པ་དང༌། དཀར་ནག་གི་ཆོས་བཞི་
བླང༌དོར༌བྱ༌བ༌དང༌། བྱང༌ཆུབ་ཀྱི་ཕན་ཡོན་དྲན་པ་སྟེ། བསླབ་བྱ་དེ་རྣམས་ལ་བསླབ་པར་
བྱའོ། །སྨོན་པ་སེམས་བསྐྱེད་བླང་བའི་ཚུལ་ལོ། །བྱང་ཆུབ་སེམས་པའི་ས་ལས། བྱང་ཆུབ་
སེམས་པའི་སྡོམ་པ་ཡང་དག་བླང་བ་དེ་ཡང༌། གལ་ཏེ་ཡོན་ཏན་དེ་དག་དང་ལྡན་པའི་གང་
ཟག་མེད་པར་གྱུར་ན། བྱང་ཆུབ་སེམས་དཔས་དེ་བཞིན་གཤེགས་པའི་སྐུ་གཟུགས་ཀྱི་སྤྱན་
སྔར། བདག་ཉིད་ཀྱི་བྱང་ཆུབ་སེམས་དཔའི་ཚུལ་ཁྲིམས་ཀྱི་སྡོམ་པ་ཡང་དག་པར་བླང་བར་བྱ་
སྟེ༑ འདི་ལྟར་བླ་གོས་ཕྲག་པ་གཅིག་ཏུ་གཟར་ནས། པུས་མོ་གཡས་པའི་ལྷ་ང་ས་ལ་བཙུགས་
པའམ། ཙོག་ཙོག་པོར་འདུག་སྟེ། འདི་སྐད་དུ། བདག་མིང་འདི་ཞེས་བགྱི་བ། ཕྱོགས་བཅུའི་
དེ་བཞིན་གཤེགས་པ་དང་། ས་ཆེན་པོ་ལ་བཞུགས་པའི་བྱང་ཆུབ་སེམས་དཔའ་ཐམས་ཅད་ལ་
གསོལ་བར་འཚལ་ཏེ། དེ་དག་གི་སྤྱན་སྔར་བྱང་ཆུབ་སེམས་དཔའི་བསླབ་པའི་གཞི་ཐམས་
ཅད༌དང༌། བྱང༌ཆུབ་སེམས་དཔའི་ཚུལ་ཁྲིམས་ཐམས་ཅད་དེ། སྡོམ་པའི་ཚུལ་ཁྲིམས་དང༌།
དགེ་བའི་ཆོས་སྡུད་པའི་ཚུལ་ཁྲིམས་དང༌། སེམས་ཅན་གྱི་དོན་བྱེད་པའི་ཚུལ་ཁྲིམས་གང་
ལགས། འདས་པའི་བྱང་ཆུབ་སེམས་དཔའ་ཐམས་ཅད་ཀྱིས་བསླབས་པ་དང༌། མ་འོངས་
-190-

གསུང་ཐོར་བུ་ལས་བསླབ་བྱ་དང་བློ་སྦྱོང་ཞལ་གདམས་སོགས་ཀྱི་སྐོར།
པའི་བྱང་ཆུབ་སེམས་དཔའ་ཐམས་ཅད་བསླབ་པར་འགྱུར་བ་དང༌། ཕྱོགས་བཅུ་ན་ད་ལྟར་
བཞུགས་པའི་བྱང་ཆུབ་སེམས་དཔའ་ཐམས་ཅད་ད་ལྟར་སློབ་པ་རྣམས་བདག་གི་ཡང་དག་
པར༌བླང༌ངོ༌། །ཞེས་བརྗོད་པར་བྱ་སྟེ། ལན་གཉིས་ལན་གསུམ་བརྗོད་ནས་ལྡང་བར་བྱའོ། །
ལྷག་མ་ཐམས་ཅད་ནི་སྔ་མ་བཞིན་དུ་རིག་པར་བྱའོ། །ཞེས་གསུངས་པ་ལྟར། རྟེན་གྱི་དྲུང་དུ་
བདག་ཉིད་ཀྱིས། བྱང་ཆུབ་སེམས་དཔའི་སྡོམ་པ་ལེན་པའི་ཚུལ་ལ། སྦྱོར་དངོས་རྗེས་གསུམ་
གྱི་དང་པོ་ལ་བཞི་ལས། གསོལ་བ་གདབ་པ་ནི། བཅོམ་ལྡན་འདས་ཐུབ་པ་ཆེན་པོ་ལ་སོགས་
པ་ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་རང་གི་མདུན་དུ་ཡིད་
ཀྱིས་གསལ་བར་དམིགས་ཏེ། སངས་རྒྱས་ཀྱི་སྐུ་གཟུགས་ལ་སངས་རྒྱས་དངོས་ཀྱི་འདུ་ཤེས་
བསྐྱེད་ནས། དེ་རྣམས་ཀྱི་ཞབས་ལ་གཏུགས་པའི་ཕྱག་འཚལ་ནས། ཕྱོགས་བཅུ་ན་བཞུགས་
པའི་སངས་རྒྱས་དང་བྱང་ཆུབ་སེམས་དཔའ་རྣམས་ལས། བདག་བྱང་ཆུབ་སེམས་དཔའི་ཚུལ་
ཁྲིམས་ཀྱི་སྡོམ་པ་ཡང་དག་པར་བླང་བ་ལེན་པར་འཚལ་གྱིས། དེ་ལ་གནོད་པ་མ་མཆིས་ན།
བདག་ལ་ཐུགས་བརྩེ་བའི་སླད་དུ། ཅུང་ཟད་གསན་པར་འཚལ་བའི་རིགས་སོ་ཞེས་ལན་
གསུམ་བརྗོད་དོ། །
གཉིས་པ་འདུན་པ་གསོལ་བ་ནི། སྡོམ་པའི་ཕན་ཡོན་ཤེས་ཤིང་བསྲུང་བར་ནུས་
པར་རྟོགས་ནས། དེ་ལ་འཇུག་པའི་འདུན་པ་བརྡ་སྤྲོད་པའི་བསམ་པས། བདག་སེམས་ཅན་
མ་བསྒྲལ་བ་རྣམས་བསྒྲལ་བ་དང༌། མ་གྲོལ་བ་རྣམས་དགྲོལ་བ་དང༌། དབུགས་མ་ཕྱིན་པ་
རྣམས་དབུགས་དབྱུང་བ་དང༌། ཡོངས་སུ་མྱ་ངན་ལས་མ་འདས་པ་རྣམས་ཡོངས་སུ་མྱ་ངན་
ལས་འདའ་བ་དང༌། སངས་རྒྱས་ཀྱི་གདུང་རྒྱུན་མི་ཆད་པར་འདོད་ཅིང༌། དེ་ལ་བདག་སེམས་
བསྐྱེད་པ་བརྟན་པ་དང༌། ཡི་དམ་བརྟན་པར་བགྱིའོ་ཞེས་བརྗོད་དོ། །གསུམ་པ་མྱུར་དུ་སྦྱིན་
པར་གསོལ་བ་གདབ་པ་ནི། ཕྱོགས་བཅུ་དུས་གསུམ་གྱི་སངས་རྒྱས་དང་བྱང་ཆུབ་སེམས་
-191-

བརྩེ་ཆེན་འོད་སྣང་ལས། རྒྱལ་སྲས་ཐོགས་མེད་ཀྱི་གསུང་འབུམ། ༼ཁ
་པ་ཆེན་
དཔའ་ཐམས་ཅད་ཀྱི་ཡོན་ཏན་རྗེས་སུ་དྲན་པར་བྱས་ནས། བསམ་པ་ཐག་པ་ནས་དད་པ་
པོས། དངོས་སུ་ཅི་འབྱོར་བ་དང༌། བློས་སྤྲུལ་པ་དང༌། ལུས་འབུལ་བ་ལ་སོགས་པའི་མཆོད་
ཆེན་པོས་མཆོད་ནས།
པ་ ཆེན་ པོས་ མཆོད་ ནས། འདུད་ པའི་ ཚུལ་ གྱིས་ ཙོག་ པུར་ འདུག་ སྟེ། ཐལ་མོ་སྦྱར་ནས།
ཕྱོགས་བཅུ་ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱིས་བདག་
ལ་བྱང་ཆུབ་སེམས་དཔའི་ཚུལ་ཁྲིམས་ཀྱི་སྡོམ་པ་ཡང་དག་པ་བླང་བ་བསྩལ་དུ་གསོལ་ཞེས་
ལན་གསུམ་བརྗོད་དོ། །བཞི་པ་སྣོད་དུ་རུང་བར་བརྡ་སྤྲད་པ་ནི། མྱུ་གུ་སྐྱེ་བ་ལ་ས་བོན་དང་
ཞིང་ས་སྦྱངས་པ་གཉིས་ཚོགས་དགོས་པ་ལྟར། བྱང་ཆུབ་སེམས་པའི་སྡོམ་པ་སྐྱེ་བ་ལ། བྱང་
སེམས་ཀྱི་རིགས་དང་ལྡན་ཞིང་སྨོན་པའི་སེམས་བསྐྱེད་པ་ཞིག་དགོས་ལ། དེ་ཡོད་པས་སྣོད་
དུ་རུང་ངོ་ཞེས་སངས་རྒྱས་དང་བྱང་ཆུབ་སེམས་དཔའ་རྣམས་ལ་བརྡ་འཕྲོད་པའི་འདུན་པ་དང་
ལྡན་པས། བདག་མིང་འདི་ཞེས་བགྱི་བ། བྱང་ཆུབ་སེམས་དཔའ་ལགས་ཤིང༌། བྱང༌ཆུབ་ཏུ་
སྨོན་ལམ་བཏབ་པ་ལགས་སོ། །ཞེས་བརྗོད་པར་བྱའོ། །
གཉིས་པ་དངོས་གཞི་ནི། ད་ནི་རིང་པོ་མི་ཐོགས་པར་བླ་ན་མེད་པ། དཔག་ཏུ་མེད་
པ༑ མི་ཟད་པ། དཔག་ཏུ་མེད་པའི་བསོད་ནམས་ཀྱི་གཏེར་ཆེན་པོ་ཐོབ་པར་འགྱུར་རོ་སྙམ་
པའི་དགའ་སྤྲོ་དང་ལྡན་ཞིང༌། ཚུལ་ཁྲིམས་གསུམ་གྱི་དོན་དྲན་ཞིང་དེ་ཐོབ་པར་འདོད་པའི་
འདུན་པ་རྩེ་གཅིག་པས། རྟེན་གྱི་སྤྱན་སྔར་བླ་གོས་ཕྲག་པ་གཅིག་ཏུ་གཟར་ནས། པུས་མོ་
གཡས་པའི་ལྷ་ང་ས་ལ་བཙུགས་པའམ། ཙོག་ཙོག་པོར་འདུག་ཀྱང་རུང་སྟེ། འདི་སྐད་དུ།
བདག་མིང་འདི་ཞེས་བགྱི་བ། ཕྱོགས་བཅུའི་དེ་བཞིན༌གཤེགས༌པ༌དང༌ ། ས་ཆེན་པོ་ ལ་
བཞུགས་པའི་བྱང་ཆུབ་སེམས་དཔའ་ཐམས་ཅད་ལ་གསོལ་བར་འཚལ་ཏེ། དེ་དག་གི་སྤྱན་
སྔར། བྱང་ཆུབ་སེམས་པའི་བསླབ་པའི་གཞི་ཐམས་ཅད་དང༌། བྱང་ཆུབ་སེམས་དཔའི་ཚུལ་
ཁྲིམས་ཐམས་ཅད་དེ། སྡོམ་པའི་ཚུལ་ཁྲིམས་དང༌། དགེ་བ་ཆོས་སྡུད་པའི་ཚུལ་ཁྲིམས་དང༌།
-192-

གསུང་ཐོར་བུ་ལས་བསླབ་བྱ་དང་བློ་སྦྱོང་ཞལ་གདམས་སོགས་ཀྱི་སྐོར།
སེམས་ཅན་གྱི་དོན་བྱ་བའི་ཚུལ་ཁྲིམས་གང་ལགས། འདས་པའི་བྱང་ཆུབ་སེམས་དཔའ་
ཐམས་ཅད་ཀྱིས་བསླབས་པ་དང༌། མ་འོངས་པའི་བྱང་ཆུབ་སེམས་དཔས་སློབ་པར་འགྱུར་བ་
དང༌། ཕྱོགས་བཅུ་ན་ད་ལྟར་བྱུང་པའི་བྱང་ཆུབ་སེམས་དཔའ་ཐམས་ཅད་ད་ལྟར་སློབ་པ་
རྣམས་བདག་གིས་ཡང་དག་པར་བླང་ངོ་། །ཞེས་ལན་གསུམ་བརྗོད་དོ། །
གསུམ་པ་མཇུག་གི་ཆོ་ག་ནི། ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའ་
རྣམས་ ལ་ ཕྱག་ འཚལ་ ནས། བདུག་སྤོས་ ཕུལ། མེ་ཏོག་འཐོར་ཞིང་ཙོག་ པུར་ འདུག་ སྟེ།
བདག་བྱང་ཆུབ་སེམས་དཔའ་མིང་འདི་ཞེས་བགྱི་བས། ཕྱོགས་བཅུའི་སངས་རྒྱས་དང༌། བྱང་
ཆུབ་སེམས་དཔའི་ཚུལ་ཁྲིམས་ཀྱི་སྡོམ་པ་ཡང་དག་པར་བླང་བ་ལན་གསུམ་གྱི་བར་དུ་མནོས་
ལགས་ཏེ། བྱང་ཆུབ་སེམས་དཔའ་མིང་ འདི་ཞེས་བགྱི་བའི་བྱང་ཆུབ་སེམས་དཔའི་ཚུལ་
ཁྲིམས་ ཀྱི་ སྡོམ་ པ་ ཡང་ དག་ པར་ བླང་ བ་ ལ། ། ཕྱོགས་ བཅུའི་ སངས་ རྒྱས་ དང་ བྱང་ ཆུབ་
སེམས་དཔའ་རྣམས་དཔང་དུ་གྱུར་པ། ཕྱོགས་བཅུའི་འཇིག་རྟེན་གྱི་ཁམས་མཐའ་ཡས་མུ་
མེད་པ་དག་ཏུ། འཕགས་པའི་མཆོག་ལྐོག་ཏུ་གྱུར་ཀྱང་ཐམས་ཅད་དུ་ལྐོག་ཏུ་མ་གྱུར་པའི་
ཐུགས་མངའ་བ་རྣམས་ལ་མཁྱེན་པར་གསོལ་ལོ། །ཞེས་ལན་གསུམ་བརྗོད་ནས་ལྡང་བར་
བྱའོ། །བདག་གི་བྱང་ཆུབ་སེམས་དཔའི་སྡོམ་པ་བླངས་པ་སྟེ། ཕྱོགས་བཅུའི་སངས་རྒྱས་དང་
བྱང་ཆུབ་སེམས་དཔའ་རྣམས་ཀྱིས་མཁྱེན་ནས། དེ་རྣམས་ཀྱིས་བདག་ལ་བུ་དང་སྤུན་ཟླའི་
དགོངས་པ་མཛད་དོ། །བདག་གི་བསོད་ནམས་དང་ཡེ་ཤེས་ཀྱི་ཚོགས་ཆེན་པོ་འཕེལ་བར་
འགྱུར་རོ་སྙམ་དུ་ཡིད་ལ་བྱའོ། །བྱང་ཆུབ་སེམས་དཔའི་སྡོམ་པ་འདི་ལ་མ་དད་པ་རྣམས་ལ་མི་
བཤད༌ཅིང༌། ཕམ་པའི་གནས་ལྟ་བུ་དང༌། ཉེས་བྱས་ཇི་སྐད་བཤད་པ་རྣམས་ཀྱང་སྤང་བར་
བྱའོ་སྙམ་དུ་བསམ་ལ། གཏང་རག་གི་མཆོད་པ་དབུལ་བར་བྱའོ། །བྱང་ཆུབ་སེམས་དཔའི་
སྡོམ་པ་རང་གིས་བླང་བའི་ཚུལ་ལོ། །
-193-

བརྩེ་ཆེན་འོད་《སྣང་ལས། རྒྱལ་སྲས་ཐོགས་མེད་ཀྱི་གསུང་འབུམ། ༼ཁ
བསླབ་བཏུས་ལས། དགེ་བའི་བཤེས་གཉེན་དེ་མེད་ན། ཕྱོགས་བཅུ་ན་བཞུགས་པའི་
སངས་རྒྱས་དང༌། བྱང་ཆུབ་སེམས་དཔའ་རྣམས་མངོན་སུམ་དུ་བསྒོམས་ནས། སྡོམ་པ་དང་
བདག་ཉིད་ཀྱི་ནུས་པ་དང་ཡང་སྦྱར་ལ་སྡོམ་པ་བཟུང་སྟེ། ཞེས་པ་དང༌། དགྲ་ལས་རྣམ་རྒྱལ་
གྱིས། རྣམ་པ་དེ་ལྟ་བུའི་དགེ་བའི་བཤེས་གཉེན་མེད་ན་ནི། སངས་རྒྱས་དང་བྱང་ཆུབ་སེམས་
དཔའི་སྤྱན་སྔར་བྱའོ། །ཞེས་གསུངས་པའི་ཚུལ་ལྟར། སྨོན་འཇུག་སེམས་བསྐྱེད་རང་གིས་
ལེན་པར་འདོད་པས། རྟེན་གྱི་དྲུང་དུ་མཆོད་པ་ཅི་འབྱོར་བ་བཤམས་ནས། ཕྱོགས་བཅུ་དུས་
གསུམ་གྱི་སངས་རྒྱས་དང༌། བྱང་ཆུབ་སེམས་དཔའ་དཔག་ཏུ་མེད་པ་མདུན་དུ་དམིགས་ནས།
བཟང་སྤྱོད་དམ། སྤྱོད་འཇུག་ལས་བྱུང་པའི་ཡན་ལག་བདུན་པ་བྱ་སྟེ། ཐུན་མོང་མ་ཡིན་པའི་
སྐྱབས་འགྲོ་བྱས་ནས། དོན་དྲན་བཞིན་པའི་སྒོ་ནས། ལུས་དང་དེ་བཞིན་ལོངས་སྤྱོད་དང་། །
ཞེས་པ་ནས། བདག་ནི་ཉེར་འཚོའི་གཞིར་ཡང་ཤོག །ཅེས་པའི་བར་བརྗོད་ནས། བདག་
གིས་སེམས་ཅན་ཐམས་ཅད་ཀྱི་དོན་དུ་སངས་རྒྱས་ཐོབ་པར་བྱ་ཞིང༌། དེའི་ཕྱིར་དུ་བྱང་ཆུབ་
སེམས་དཔའི་བསླབ་པ་ལ་ད་ལྟ་ཉིད་ནས་བསླབ་པར་བྱའོ་སྙམ་པའི་འདུན་པ་དང་ལྡན་པས།
ཕྱོགས་བཅུ་ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་བདག་ལ་
དགོངས་སུ་གསོལ། བདག་མིང་འདི་ཞེས་བགྱི་བ། དུས་འདི་ནས་བཟུང་ནས། ཇི་སྲིད་བྱང་
ཆུབ་སྙིང་པོ་ལ་མཆིས་ཀྱི་བར་དུ། ཇི་ལྟར་སྔོན་གྱི་བདེ་གཤེགས་ཀྱིས། །ཞེས་པའི་ཚིགས་
བཅད་གཉིས་བརྗོད་ལ། དེང་དུས་ཞེས་པས་རང་དགའ་བ་དང༌། དེ་རིང༌བདག་གིས་ཞེས་
པས་གཞན་དགའ་བ་བསྐྱེད་པར་བྱའོ། །སེམས་བསྐྱེད་སྡོམ་པ་རང་གིས་བླང་བའི་ཆོ་ག་འདི་
ཆོས་སྨྲ་བའི་བཙུན་པ་ཐོགས་མེད་ཀྱིས་སྦྱར་བའོ།། །།